**ŽUPAN**

KLASA: 920-11/23-01/18

URBROJ: 2140-02-23-3

Krapina, 31. kolovoza 2023.

Na temelju članka 48. Zakona o lokalnoj i područnoj (regionalnoj) samoupravi

(«Narodne novine» broj 33/01., 60/01., 129/05., 109/07., 125/08., 150/11., 144/12.,19/13., 137/15., 123/17., 98/19. i 144/20.), članka 23. Zakona o ublažavanju i uklanjanju posljedica prirodnih nepogoda («Narodne novine» broj 16/19.) i članka 32. Statuta Krapinsko-zagorske županije («Službeni glasnik Krapinsko-zagorske županije» broj 13/01., 5/06., 14/09., 11/13., 13/18., 5/20., 10/21. i 15/21-pročišćeni tekst) župan Krapinsko-zagorske županije dana 31. kolovoza 2023. godine donosi

**ODLUKU**

o proglašenju prirodne nepogode – **klizanje, tečenje, odronjavanje i prevrtanje zemljišta**

za područje Općine Gornja Stubica

**I.**

Proglašavam prirodnu nepogodu – klizanje, tečenje, odronjavanje i prevrtanje zemljišta, na području Općine Gornja Stubica nastalu uslijed olujnog nevremena praćenog obilnom kišom 19. i 21. srpnja 2023., pri čemu su nastale velike materijalne štete na komunalnoj infrastrukturi, nerazvrstanim cestama, građevinskom i poljoprivrednom zemljištu.

**II.**

Sukladno članku 25. Zakona o ublažavanju i uklanjanju posljedica prirodnih nepogoda («Narodne novine» broj, 16/19.) obvezuje se Općinsko povjerenstvo za procjenu šteta od prirodnih nepogoda da u roku od 8 dana od donošenja ove Odluke zaprimi prijave oštećenika na propisanom obrascu, a najkasnije u roku od 15 dana od dana donošenja Odluke o proglašenju prirodne nepogode unese zaprimljene prve procjene šteta u Registar šteta.

**III.**

Zadužuje se Općinsko povjerenstvo za procjenu štete od prirodnih nepogoda da konačnu procjenu šteta prijavi Županijskom povjerenstvu za procjenu šteta od prirodnih nepogoda putem Registra šteta u roku od 50 dana od donošenja ove Odluke.

**IV.**

Županijsko povjerenstvo za procjenu šteta od prirodnih nepogoda obvezuje se dostaviti konačnu procjenu štete Državnom povjerenstvu i nadležnim ministarstvima putem Registra šteta u roku od 60 dana od donošenja Odluke.

**V.**

Ova Odluka stupa na snagu danom donošenja i objaviti će se u „Službenom glasniku Krapinsko-zagorske županije“.

**ŽUPAN**

Željko Kolar

**DOSTAVITI:**

1. Općina Gornja Stubica,

n/p načelnika Jasmina Krizmanića

[nacelnik@gornjastubica.hr](mailto:nacelnik@gornjastubica.hr)

[svemirko@gornjastubica.hr](mailto:svemirko@gornjastubica.hr)

1. „Službeni glasnik Krapinsko-zagorske županije”,

za objavu, ovdje,

1. Za zbirku isprava, ovdje
2. Pismohrana.